හෙරිට්
හෙරිට් යනුවෙන් හැඳින්වෙන්නේ දෙවන අන්තර්මධ්‍ය යුගයේ විසූ පුරාතන ඊජිප්තු කුමරියකි. ඇය බොහෝවිට 15වන රාජවංශයේ විසූ වැදගත්ම රජු වූ හික්සොස්-පාලක අපෙපිගේ දියණිය වන්නට ඇතැයි සැලකේ.
රජුගේ සහ හෙරිට්ගේ නාමයන් සඳහන් වන්නේ හොවාඩ් කාටර් විසින් තීබානු සොහොන්ගැබකින් (සොහොන්ගැබ ANB) සොයාගනු ලැබූ ‍ශිලා බඳුනක කොටසකිනි. ඇතැම්විට මෙය Iවන අමෙන්හොටෙප්ට අයත් යැයි සැලකේ. මෙම සොයාගැනීම හේතුවෙන් හෙරිට් ඇතැම්විට 17වන රාජවංශයේ තීබානු රජකුට විවාහ කරදෙන්නට ඇතැයි සැකපහළ විය. කෙසේනමුත්, මෙම බඳුන Iවන අහ්මෝස්ගේ හික්සොස් ජයග්‍’හණයෙන් පසු අවාරිස් නගරයෙන් රැගෙන ආවක් ද විය හැක.
මෙම බඳුනෙහි හෙරිට් රජුගේ දියණිය යන ධුරය උසුලයි. ඇගේ නාමය කාර්ටුෂයක් තුළ ලියා තිබේ. මෙය රාජකීය පවුලේ සැමටම හිමි නොවන වරප්‍රසාදයකි. මීට අමතරව කිසිදු තොරතුරක් ඇය පිළිබඳ නොදනී. මෙම බඳුනෙහි කැබලි වර්තමානයේ මෙට්‍රොපොලිටන් කලා කෞතුකාගාරයේ තබා ඇත (21.7.7) .

මූලාශ්‍ර 

ක්‍රි.පූ. 16වන සියවසේ කාන්තාවන්
පුරාතන ඊජිප්තු කුමරියන්
ඊජිප්තුවේ පහළොස්වන රාජවංශයේ ජනයා